cyanic-selkie/wikianc huggingface dataset:
Diode (elektronu lampa)
Darbības princips
Termoelektronu emisijas rezultātā no sakarsētā katoda atraujas brīvi elektroni. Tā kā visiem elektroniem ir vienāds negatīvs lādiņš, tie savstarpēji atgrūžas un veido elektronu mākoni ap katodu. Noteiktā temperatūrā ap katodu rodas noteikta izmēra elektronu mākonis, no kura uz katodu krīt tikpat daudz elektronu, cik no katoda izlido. Ja katodam pievieno sprieguma avota negatīvo polu, bet anodam - pozitīvo, elektroni sāk pārvietoties no katoda uz anodu un vakuumā sāk plūst elektriskā strāva. Turpretī, ja sprieguma avotu pievieno otrādi, anodam ir negatīvs potenciāls, elektroni no tā atgrūžas un strāva (sproststrāva) neplūst. Tādējādi, ja uz diodi padod maiņspriegumu, tā darbojas kā savdabīgs ventilis (notiek strāvas taisngriešana).
Jumbo–Visma
Komanda tika izveidota 1984. gada sezonā ar nosaukumu Kwantum, pārsvarā izmantojot sportistus no TI-Raleigh komandas. Kopš 1984. gada komanda ir piedalījusies visās Tour de France sacensībās un kopš divīziju izveides 1998. gadā tā vienmēr ir atradusies augstākajā divīzijā. 2012. gadā Nīderlandes laikraksts de Volkskrant veica izpēti un secināja, ka laika posmā no komandas pirmssākumiem 1996. gadā līdz 2007. gadam dopinga lietošana kā minimums tika pieļauta. 2012. gada oktobrī Rabobank paziņoja, ka gada beigās pārstās sponsorēt profesionālo riteņbraukšanu, bet komanda paziņoja, ka turpinās savu darbību kā jauna organizācija ar "tukšu nosaukumu". 13. decembrī tika paziņots, ka nākamajā sezonā komanda startēs ar nosaukumu Blanco Pro Cycling Team ar mērķi atrast sponsoru 2014. gada sezonai, pretējā gadījumā izbeidzot savu darbību. Jūnijā tika parakstīts līgums ar elektronikas ražotāju Belkin, kurš uzņēmās komandas sponsorēšanu no 2013. gada Tour de France līdz 2015. gada sezonas beigām. Tomēr jau jūnijā tika paziņots, ka Belkin neturpinās sponsorēšanu un komanda atrada jaunus sponsorus, kļūstot par Team LottoNL-Jumbo.
2018. gada beigās komanda ieguva jaunu sponsoru — Norvēģijas IT pakalpojumu uzņēmumu Visma un 2019. gadā mainīja nosaukumu uz Team Jumbo-Visma.
Airkāji
Vairošanās
Daudzām sugām tēviņi veido harēmus, kas tiek agresīvi apsargāti. Tādi ir jūrasziloņi, Dienvidamerikas jūras lauvas un ziemeļu kotiki. Ir sugas, kuru tēviņiem ir teritorijas, tās tiek apsargātas, bet mātītes brīvi pārvietojas no vienas teritorijas uz otru. Tā dara lielākā daļa jūras lauvu un Dienvidāfrikas kotiki. Starp tēviņiem notiek cīņas, lai iegūtu mātīti vai teritoriju. Cīņas var būt diezgan skarbas un agresīvas. Ausroņi, kas ir vislabāk piemroti sauszemei, vairošanās sezonā krastā veido lielus barus, tādēļ to uzvedība ir vislabāk novērota. Roņi un valzirgi krastā veido mazākas grupas, bieži tālu no krasta, uz kāda ledus gabala, un pārojas ūdenī, tādēļ to uzvedība zinātniekiem ir mazāk zināma.
Uzreiz pēc mazuļa dzimšanas mātītes ir gatavas pāroties. Dažādu sugu airkājiem mazuļu zīdīšanas ilgums ir atšķirīgs. Roņu dzimtā atšķirība ir iespējama no 4—60 dienām, bet ausroņiem no 4—36 mēnešiem. Roņu dzimtas zīdīšanas īsais laiks atspoguļo faktu, ka roņi steidzas pamest krastu. Toties roņu dzimtas piens ir vistreknākais un barojošākais (45—60% tauku), kas kompensē saīsināto zīdīšanas laiku. Pēc zīdīšanas roņu mātes migrē uz barošanās vietām, lai atjaunotu iztērētās iekšējās rezerves. Ausroņu mātes ar mazuļiem uzturas tuvu ūdenim, un ik pa laikam dodas jūrā baroties. Ausroņu pienā tauku (25—50%) sastāvs ir daudz mazāks kā īstajiem roņiem.
Pīks
Pīks var būt:
Āris Brīmanis
Spēlētāja karjera
Pēc NHL karjeras beigām spēlēja Vācijas hokeja līgā, kur vienīgo reizi karjerā uzspēlēja vienā komandā ar kādu latviešu hokejistu - vārtsargu Edgaru Lūsiņu, un Šveices hokeja līgā. Pēdējās četras sezonas aizvadīja Vācijā, Hannoveres "Scorpions". 2010. gadā komandas sastāvā izcīnīja Vācijas čempiona titulu. 2012. gadā beidza profesionāla hokejista karjeru un pievērsās trenera darbam.
Paukošana 2008. gada vasaras olimpiskajās spēlēs — florete vīriešiem
2008. gada vasaras olimpisko spēļu individuālās sacīkstes vīriešiem paukošanā ar floreti notika 13. augustā. Zelta medaļu izcīnija Vācijas sportists Bendžamins Kleibrinks.
Hermanis Gērings
Dzīvesgājums
1946. gada 15. oktobrī, divas stundas pirms nāves soda izpildes, Gērings iedzēra indi, tā veicot pašnāvību. Viņa mirstīgās atliekas tika kremētas.
Sjervas līcis
Līča dienvidrietumu piekrastē Sjervas ragā kopš 1977. gada darbojas Čīles polārstacija Primavera.
11. aprīlis
11. aprīlis ir gada 101. diena pēc Gregora kalendāra (102. diena garajā gadā). Līdz gada beigām ir atlikušas 264 dienas.
Nebalsīgs bilabiāls eksplozīvs slēdzenis
Izplatība
Nebalsīgais bilabiālais eksplozīvais slēdzenis netiek lietots apmēram 10% valodu, kurās ir. (Skatīt līdzīgu situāciju ar balsīgu velāru eksplozīvu slēdzeni.) Tas ir raksturīgi lingvistiskajam areālam ap Sahāru un Arābijas pussalu. Nav precīzi zināms, cik sena ir šī iezīme un, iespējams, tas ir relatīvi nesens fenomens, kas saistīts ar arābu valodu kā prestiža valodu šajā reģionā. Arābu valoda zaudējusi aizvēsturiskos laikos. Šāda parādība novērota arī citos reģionos; Eiropā rekonstruētajās senajās ķeltu un basku valodās ir bijis bet nav bijis.
Lotigolas un Zemgales pakļaušana
Lietuviešu un krievu karagājieni uz Livoniju (1262-1269)
Arī nākamais Polockas un Vitebskas kņazs Gerdenis 1264. gada 23. decembrī Rīgā noslēdza līgumu ar Rīgas pilsētas rāti un Livonijas ordeņa mestru Konrādu fon Mandernu, kurā apņēmās atkāpties no Lotigolas zemes un nepretendēt uz to zemi, ko Polockas kņazs Konstantīns bija atdevis ordeņa mestram un brāļiem [..], kas pakļauti Rēznai (Mākoņkalna pilskalnam pie Rāznas ezera). Savukārt Livonijas ordenis atteicās no pretenzijām uz Polockas zemi. Livonijas ordenis pie Rāznas ezera Mākoņkalnā atjaunoja Volkenbergas pils nocietinājumus.
Ultravox
Ultravox ir britu mūzikas grupa, viena no nozīmīgākajām jaunā viļņa pārstāvēm.
Lotigolas un Zemgales pakļaušana
Karš ar dižkunigaiti Traideni (1270-1282)
1274. gadā Zelta Ordas hans Mengu-Timurs pakļāva Smoļenskas kņazu Gļebu Rostislaviču un devās karagājienā uz Lietuvu. Dižkunigaitis Traidens bija spiests ar viņu noslēgt miera līgumu. Pēc lietuviešu karagājieniem pāri Daugavai un Dubnas kaujas Livonijas ordeņa mestrs Ernests no Raceburgas 1275. gadā nolēma uzcelt jaunu cietoksni Lotigolā papildus 1263. gadā celtajam Volkenbergas cietoksnim pie Rāznas ezera. Pēc 1275. gada Traidens ar lielu karaspēku, kurā bija arī loka šāvēji no viņa sabiedroto Polockas, Vitebskas un Smoļenskas kņazu zemēm, četras nedēļas aplenca Dinaburgas pili, bet nespēja to ieņemt un nodedzināt. Pēc Livonijas ordeņa neveiksmīgā mēģinājuma 1279. gada ziemā ieņemt Traidena galvaspilsētu Kernavi, viņa vadītais karaspēks 5. martā sakāva ordeni Aizkraukles kaujā, kurā krita ordeņa mestrs Ernsts fon Rasburgs. Pēc Livonijas ordeņa sagrāves Marburgā sapulcējās Vācu ordeņa kapituls, kurā "tad daži ņēmās apgalvot, ka vajadzētu apvienot Prūsiju ar Līvzemi, tad visi niknie naidnieki jo vairāk baidītos un palīgs atrastos." Savukārt zemgaļu ķēniņš Nameisis noslēdza savienību ar lietuvju valdnieku Traidenu un maijā zemgaļi ieņēma ordeņa Tērvetes pili. Sagūstītos vācu bruņiniekus aizsūtīja uz Lietuvu, bet Tērvetes fogtu sodīja ar nāvi. Īsā laikā krustneši tika izdzīti arī no citiem zemgaļu pilsnovadiem, izņemot Mežotni. Nakamajā gadā Nameisis devās uzbrukumā Rīgai, saņēma gūstā Livonijas ordeņa maršalu Gerhardu un nogādāja "pie augstā kunga Traideņa, lietuviešu ķēniņa. Tur divcīņā viņš spiests bij stāt, līdz abiem diviem gals bij klāt ". 1280. gadā zemgaļu ķēniņš Nameisis cīnījās ar Kuldīgas fogta vadīto kuršu karaspēku un uzbruka Rīgai, ko aizstāvēt palīdzēja kristīto latgaļu karaspēks no Cēsīm, kas bija ieradušies kaujas laukā ar savu sarkanbaltsarkano karogu. Tikmēr mestrs Konrāds veda sarunas par kopīgu karagājienu uz Zemgali ar Livonijas bīskapiem un Rēveles pilskungu un 1280. - 1281. gada ziemā devās no Jelgavas karagājienā pret Dobeles pili, taču to nespēja ieņemt. Kad 1281. gada augustā mestrs Konrāds ar 14 tūkstošiem karavīru aplenca Tērvetes pili, zemgaļi piekrita slēgt pamieru un atsākt maksāt nodevas, tomēr drīz vien lauza pamieru un atsāka karadarbību.
Bandas jūra
Bandas jūra (id) ir Klusajam okeānam piederīga iekšējā jūra, kas atdalīta no pārējā okeāna ar Indonēzijas salām.
Robežas
Bandas jūru ielenc lielākas salas (Sulavesi, Buru, Floresa) un tūkstošiem mazu, klinšainu saliņu, koraļļu rifi. Klinšainās saliņas un sēkļi padara kuģu iekļūšanu Bandas jūrā sarežģītu un riskantu, toties jūras vidējā daļa ir gandrīz brīva no salām — vidusdaļā atrodas tikai dažas salu grupas, tai skaitā Bandas salas (agrākās Garšvielu salas).
Šūmeikera krāteris
Šūmeikera krāteris ir triecienkrāteris uz Mēness. Tas atrodas tuvu Mēness dienvidpolam, blakus Šekltona krāterim. Krātera apmale un iekšpuse ir klāta ar mazākiem krāteriem.
Latvijas Radio
Latvijas Radio 2
Sauklis: "Dziesmas dzimtajā valodā"
Canon AE-1
Īpašības
AE-1 fotoaparāts ir saderīgs ar Canon FD un New FD (FDn) objektīviem. Tas nav saderīgs ar jaunākiem Canon EF sistēmas objektīviem. Saderībai ar šiem objektīviem ir atrodami neatkarīgu ražotāju adapteri. Oriģinālos FD objektīvus sāka ražot 1971. gadā. Pievienojot fotoaparātam pagriezts tika savienojošs gredzens uz fotoaparāta nevis pats objektīvs. Šī īpašība bieži tika minēta kā trūkums salīdzinot ar konkurējošo fotaparātu bajonetes tipa savienojumiem, jo objektīva pievienošana bija lēnāka un neērtāka. 1976. gadā Canon papildus AE-1 fotoaparātam izziņoja par `New FD` sistēmas objektīvu ražošanas uzsākšanu, šos objektīvus pievienojot kamerai ir jāpagriež objektīvs. 70. gadu beigās bija pieejami ap 40 dažādi FD sisēmas objektīvi plašā diapazonā — no "Fisheye" FD 15 mm f/2.8 SSC līdz FD 800 mm f/5.6 SSC.
Dizaina vēsture
AE-1 bija Canon amatieru līmeņa A-sērijas spoguļkameru priekšvēstnesis, pirmais Canon pieteikums plaukstošajā elektroniski kontrolētu spoguļkameru tirgū. Šai kamerai sekoja AT-1 (1977. g.), A-1 (1978. g.), AV-1 (1979. g.), AE-1 Program (1981. g.) un AL-1 (1982. g.). Šīs kameras visas izmanto vienu un to pašu alumīnija šasiju, bet tām ir atšķirīgas tehniskās iespējas un dekoratīvie plastmasas paneļi. Izmantojot vienus un tos pašus tehniskos risinājumus — slēdža mehānismu, skatu meklētāja ekrānu, zibspuldzes kontroles sistēmu — Canon samazināja izmaksas un varēja tirgū piedāvāt kameras par zemāku cenu kā konkurenti.
Velokross
Velokross, arī ciklokross, apzīmēts ar CX, CCX vai cyclo-X, ir riteņbraukšanas sporta veids. Sacensības parasti notiek rudenī un ziemā (starptautiskā jeb "Pasaules kausa" sezona ilgst no septembra līdz janvārim). Sacensību distance sastāv no daudziem īsiem apļiem (2,5—3,5 km), trasē iekļaujot asfaltu, meža takas, zāli, stāvus paugurus un mākslīgus šķēršļus, kuru pārvarēšanai braucējam ātri jānokāpj no velosipēda, jāpārvar šķērsli, nesot velosipēdu, un atkal jāuzsēžas uz velosipēda. Pieaugušo kategorijā sacensības parasti ir no 30 minūtēm līdz stundai, distancei mainoties līdz ar trases stāvokli. Sporta veids ir populārs tradicionālās šosejas riteņbraukšanas valstīs, kā Beļģija (īpaši Flandrija), Francija un Nīderlande.
Varakļānu novads
Daba
Vidējā temperatūra: -6,5°C janvārī, +17°C jūlijā. Nokrišņu daudzums ap 650 mm gadā.
Teritoriālais iedalījums
Murmastienes pagasts, Varakļānu pilsēta un Varakļānu pagasts.
Trešais reihs
Nacistu nākšana pie varas
Vācijā parlamentārā demokrātija (1919—1933) pārdzīvoja nopietnas grūtības, tam bija vairāki iemesli. Pirmkārt, valsts nespēja atkopties pēc Pirmā pasaules kara un Versaļas miera līguma materiālajiem zaudējumiem: daļa darbspējīgo vīriešu bija kritusi karā, ražošanas apjomu iespējas bija stipri ierobežotas pēc Reinzemes un Rūras nonākšanas Francijas kontrolē (skatīt Rūras okupācija), Vācija bija spiesta izmaksāt lielas reparācijas uzvarētājvalstīm (Francijai un Lielbritānijai) 20. gadu pirmajā puse notika hiperinflācija, 1929. gadā Vāciju skāra pasaules ekonomiskā krīze. Otrkārt, politikā pastāvēja nestabilitāte un korupcija, tā kā sabiedrībai nebija demokrātijas pieredzes. Labējie politiskie spēki lielākoties vēlējās monarhijas atjaunošanu, bet komunisti (kreisie) tiecās uz padomju valsts izveidi un tālāku pasaules revolūciju. Treškārt, lielākā daļa iedzīvotāju no visiem sabiedrības slāņiem uztvēra Vācijas zaudējumu kā nepieļaujamu negodu, daudzi sapņoja par revanšu.
Iekšpolitika
Vācijā tika veidota totalitāra valsts. Augstākos valsts un vietējo pārvalžu vadītāju (gauleiteru) amatus ieņēma NSVSP biedri. Izveidota tautas apgaismības un propagandas ministrija. Tika aizliegtas arodbiedrības, tika centralizēta valsts vara, likvidējot Vācijas zemju autonomiju, ieviesta cenzūra, pakļautas visas varas sistēmas (izpildu, likumdošanas, tiesu).
Jaunatne un sievietes
Zēni, sasniedzot sešu gadu vecumu, kļuva par pimpfiem (Pimpf), visus desmit gadu vecos zēnos ieskaitīja Jungfolkā (Deutsches Jungvolk — 'vācu jaunā tauta'), visus četrpadsmitgadīgos zēnus ieskaitīja Hitlerjūgendā (Hitlerjugend — 'Hitlera jaunatne'), kur viņi tika apmācīti līdz militārā dienesta laikam (visa apmācība bija vērsta uz karadienestu). Savukārt meitenes piedalījās Vācu meiteņu apvienībā (Bund Deutscher Mädel), kur viņas apguva mājsaimniecības iemaņas.
Senbartelmī
Vēsture
Senbartelmī salu pirmie savā īpašumā ieguva francūži 1648.g., bet 1784.g. tika pārdota Zviedrijai. Zviedru periods atstājis salā daudzus raksturīgus vietvārdus, kā arī trīs kroņus Senbartelmī ģerbonī.
2000. gada vasaras olimpiskās spēles
2000. gada vasaras olimpiskās spēles bija divdesmit septītās vasaras olimpiskās spēles. Tās no 2000. gada 15. septembra līdz 1. oktobrim notika Austrālijas pilsētā Sidnejā. Šīs bija otrās olimpiskās spēles, kuras rīko Austrālija. 1956. gadā Melburnā notika vasaras olimpiskās spēles. 2000. gada vasaras olimpiskās spēles organizēja Sidnejas Organizatoru komiteja (SOCOG). Oficiāli spēles atklāja Austrālijas ģenerālgubernators Viljamss Dīns, bet olimpisko uguni iededza Austrālijas vieglatlēte Ketija Frīmena.
Lukašs Podolskis
Sasniegumi
Bayern Munich
Viļānu novads
Viļānu novads bija 2009. gadā izveidota un 2021. gada 1. jūlijā likvidēta pašvaldība Latgales centrālajā daļā, kurā bija apvienota agrākā Rēzeknes rajona Viļānu pilsēta, kā arī Dekšāres, Sokolku un Viļānu pagasti.
Grobiņas pils
Dienvidu spārns
Pirmajā stāvā atpazīstams tāds pats trīsdaļīgais iedalījums kā Prūsijas ordeņa Neidenburgas pilī, Zoldavas fogta pilī un Olštinas Doma kapitulā. Vācu bruņinieku ordeņos pastāvēja noteikums, ka pilis paredzētas konventiem, kuros bija divpadsmit ordeņa brāļu, un tas Kurzemē ņemts vērā, būvējot pilis arī Jelgavā, Ventspilī, Kuldīgā un citur. Tomēr 14.gs. gaitā mazais ordeņa brāļu skaita pieaugums netika līdzi straujai jaunu cietokšņu būvei, tādēļ Livonijas ordenis vairākās pilīs nozīmēja tikai vienu ordeņa brāli, kurš, atkarībā no pils nozīmīguma, bija fogts vai pils uzraugs.
Uzvaras bulvāris (Rīga)
Uzvaras bulvāris ir maģistrālā Rīgas iela, Zemgales priekšpilsētas administratīvā rajona Torņakalna un Kurzemes administratīvā rajona Āgenskalna apkaimēs. Uzvaras bulvāris sākas uzreiz aiz Akmens tilta beigām Pārdaugavas pusē un beidzas krustojumā ar Ojāra Vācieša ielu. Uzvaras bulvāra kopējais garums ir 1024 metri un tas sastāv no 4 atdalītām braukšanas joslām. Tām pa vidu ir tramvaja sliedes.
Keila (stacija)
Keila (et) ir dzelzceļa mezgla stacija Igaunijā, Harju apriņķa Keilas pilsētā un tajā saslēdzas trīs dzelzceļa iecirkņi: Tallina—Keila, Keila—Paldiski un Keila—Rīzipere. Keilas stacija atrodas 20,8 km attālumā no Paldiskiem, 25,1 km attālumā no Rīziperes un 26,8 km attālumā no Baltijas stacijas Tallinā. Keilas stacijā pietur visi Paldiski, Rīziperes, Kloga-Rannas un Tallinas virzienā kursējošie elektrovilcieni, kā arī tā ir 1958. gadā elektrificētā piepilsētas vilcienu maršruta Tallina—Keila—Tallina galapunkts. Keilas stacijā ir 4 sliežu ceļi un viena starpceļu pasažieru platforma. Tās garums - 150 metri. Līdztekus pasažieru vilcienu satiksmei Keilas stacijā tiek veiktas arī nelielas, bet regulāras kravu operācijas.
Elektrifikācija
Tajā paša gadā tika nolemts dzelzceļa elektrifikāciju rietumu virzienā turpināt. Līdz 9 km attālajai Klogai pirmais elektrovilciens devās jau 30. decembrī, bet nākamā gada 17. jūnijā dzelzceļš tika pagarināts par 3,5 km līdz Kloga-Rannai. 1961. gadā dzelzceļa elektrifikācija rietumu virzienā tika pabeigta, noslēdzoties Paldiskos.
Hāpsalu virzienā elektrifikācija no Keilas līdz Vazalemmai tika pabeigta 1965. gada 15. jūlijā, bet tālākā Keilas-Hāpsalu dzelzceļa elektrifikācija turpinājās līdz Rīziperei un tika pabeigta 1981. gada 4. septembrī.
Rietumu banka-Rīga
Komandas ievērojamākie bijušie braucēji ir Aleksejs Saramotins; Vasiļs Kirijenka, Pasaules Čempionāta individuālajā braucienā šosejā zelta medaļas ieguvējs Ričmondā, ASV ; Toms Skujiņš, UCI Amerikas tūres individuālā vērtējuma uzvarētājs 2015. gada sezonā.
Nirvana
Nirvana karjera beidzās pēc Kurta Kobeina nāves 1994.gadā. Kopš savas debijas, grupa ir pārdevusi vairāk nekā 25 miljonus ierakstu ASV un vairāk nekā 75 miljonus ierakstu visā pasaulē, padarot tos par vienu no vislabāk pārdotajām grupām pasaules vēsturē.
Mindauga karagājiens uz Cēsīm (1262)
Atskaņu hronikas vēstījums
Lietuvas ķēniņš Mindaugs 1262. gadā lauza savienību ar Livonijas ordeni un vienojās ar lielkņazu Aleksandru Ņevski par militāru sadarbību. Kopā ar žemaišu valdnieku Tranaiti viņi sapulcēja karaspēku, kurā tiem "pulki bija neredzēti un gribēja tie netraucēti nu dievbruņnieku zemi to, ko leti, līvi apdzīvo, izpostīt un izmīdīt un arī ļaudis izkaustīt." Pa īsāko ceļu pāri Daugavai tie iebruka letu zemēs, kur tiem bija paredzēts savienoties ar krievu karaspēku, tomēr krievi norādītajā laikā neieradās. Mindaugs izlēma pats uzbrukt Cēsu pilij, kur Tranaitis bija solījis letu un līvu atbalstu. Tā kā Cēsu pils aizstāvji viņam nepadevās, Mindaugs apvainoja Tranaiti: "Tu nelga un tu ļaunprāti, viss krievu teiktais meli bijis, tu mestru esi padarījis man par jo sīvu naidnieku. Kāds padoms tavs? Ko teiksi tu? Lūk, leti, līvi, zeme tā, ko solīji man, nedomā man pievērsties i ne par matu. Šai gājienā tik briesmas matu. Es tūdaļ gribu projām doties un, savā zemē atgriežoties, nekad vairs neiet kargaitās."
Raņķa dambis
Ielas raksturojums
Raņķa dambis ir 610 metrus gara iela Āgenskalna apkaimes austrumos. Tas sākas krustojumā ar Uzvaras bulvāri un virzās ziemeļrietumu virzienā. Raņķa dambja pārnumuru pusē atrodas Uzvaras parks. Pie Āgenskalna līča Raņķa dambis veido savienojumu ar Trijādības ielu, nedaudz tālāk šķerso arī Mārupīti. Raņķa dambis beidzas krustojumā ar Aleksandra Grīna bulvāri un abu virzienu Daugavgrīvas ielām. Posmā no Trijādības ielas līdz Aleksandra Grīna bulvārim ielas labajā pusē atrodas Āgenskalna līcis, kā arī Mārupītes ieteka tajā.
Kauja pie Daugavgrīvas (1263)
Atskaņu hronikas vēstījums
Pēc atgriešanās Lietuvā Tranaitis devās pie Mindauga, kas viņu labi uzņēma.
Dartmūras ponijs
Gadsimtiem dartmūras ponijs ir lietots lauksaimniecības darbos, un pateicoties tīreļu skarbajam klimatam, poniji ir ļoti pieticīgi, izturīgi un spēcīgi. Tos plaši izmantoja kā kravu nesējus alvas raktuvēs un akmeņu lauztuvēs. Lai gan bija reģistrēti 28 000 Dartmūras poniji, mūsdienās Dartmūras ponijs tiek pieskaitīts pie retajām šķirnēm, poniju skaits šodien ir apmēram 5000. Lai veicinātu šķirnes izdzīvošanu, tika izveidots Dartmūras Nacionālais parks Devonā. Kopš tā laika poniju skaits lēnām pieaug.
Vēsture un mūsdienas
Grūti laiki ponijiem bija abi pasaules kari, gan 1. pasaules, gan 2. pasaules karš. Vietējie cilvēki šajā laikā izglāba šķirni, darbojoties neatkarīgi no oficiālās apvienības. Dartmūras poniji tiek audzēti ne tikai Lielbritānijā, tos audzē arī Eiropas kontinentā un Ziemeļamerikā. Tos parasti lieto kā jājamzirgus bērniem, bet ar tiem var jāt arī pieauguši cilvēki, un tos var lietot arī iejūgā.
Jānis Tutins
Jānis Tutins (ltg ; dzimis, Rēzeknes rajonā) ir latviešu (latgaliešu) politiķis, pārstāv partiju "Saskaņa". Bijis Rēzeknes domes priekšsēdētājs (2005—2006), kā arī vairāku Saeimas un Rēzeknes pašvaldības sasaukumu deputāts.
Politiskā darbība
2006. gada rudenī ievēlēts 9. Saeimā no "Saskaņās Centra" saraksta un kopš tā laika ir parlamenta deputāts. 2007. gadā pēc Induļa Emša demisijas nesekmīgi pretendēja uz Saeimas priekšsēdētāja amatu (to ieņēma Gundars Daudze). Kandidēja 2009. gada Eiropas Parlamenta vēlēšanās, taču neguva vēlētāju atbalstu. 2010. gada rudenī tika ievēlēts 10. Saeimā un 2011. gada Saeimas ārkārtas vēlēšanās arī 11. Saeimā. Kandidēja 2014. gada Eiropas Parlamenta vēlēšanās no "Saskaņas Centra" saraksta, bet netika ievēlēts. Toties tika ievēlēts 12. Saeimā tajā pašā gadā notikušajās 12. Saeimas vēlēšanās, tāpat arī ievēlēts 13. Saeimā no partijas "Saskaņa" saraksta 13. Saeimas vēlēšanās, kas notika 2018. gada rudenī.
Kuršu sacelšanās (1260)
Sacelšanos izdevās apspiest vienīgi pēc tam, kad par Lietuvas dižkungu kļuva pareizticīgais Vaišvilks, kas 1265. gadā noslēdza izlīgumu ar ordeni un pārtrauca atbalstīt sava ienaidnieka Tranaiša sabiedrotos nekristītos žemaišus, prūšus, kuršus un zemgaļus.
Dzelzs Vilks
Biogrāfija
14. "Dzelzs vilks" studijas albums "Perfekta rītdiena" nāca klajā 2015. gada 3. decembrī. Tā pirmais singls "Tu vilki nakti" vairākas nedēļas atradās Radio SWH TOP20 1. vietā. Dziesma iekļuva dziesmu aptaujas Muzikālā Banka finālā. Albums "Perfekta rītdiena" saņēma balvu Zelta Mikrofons 2016 kategorijā "Labākais roka vai metāla albums".
Eazy-E
Eriks Lins Raits (en;  — ), labāk pazīstams ar savu skatuves pseidonīmu Eazy-E, bija amerikāņu reperis, producents un ierakstu uzņēmuma vadītājs no Losandželosas. Tiek uzskatīts par vienu no gangsteru repa žanra aizsācējiem.
Samosatas Lukiāns
Lukiāns dzimis Samosatā (mūsdienu Turcijas teritorijā). Viņš apceļojis Joniju, Grieķiju, Itāliju un pat Galliju, kur uzstājies kā retors un kļuvis visai slavens un turīgs. Iespējams, ka Lukiāns miris Atēnās.
Cēsu kaujas
Konflikta priekšvēsture
1919. gada 22. maijā Rīdigera fon der Golca organizētajā uzbrukumā Rīgai, Flečera vadītās vācu landesvēra vienības un Dzelzsdivīzija ieņēma Rīgu. Baloža Dienvidlatvijas brigādei uzticēja Jūrmalas un Piņķu atbrīvošanu, Rīgā ļaujot ienākt 23. maijā. Stučkas valdība bēga uz Latgali, jo Vidzemi jau bija atbrīvojuši igauņi un Ziemeļlatvijas brigāde. Tā vietā, lai dotos uz Latgali pabeigt Stučkas spēku pilnīgu iznīcināšanu, vācieši sāka konfliktu pie Cēsīm, kura mērķis bija sakaut igauņus, turpinot vācbaltu Baltijas valsts izveidošanas stratēģiju.
Pamiera sarunas
11. jūnijā Laidoners 3. divīzijai ziņoja, ka joprojām uzstāj uz jau 4. jūnijā pieprasītās līnijas ievērošanu. Tajā pašā dienā viņš telegrāfēja fon der Golcam, ka veiksmīgai cīņai pret boļševikiem Latgalē igauņu armijai ir nepieciešama kontrole pār Ziemeļvidzemes platsliežu dzelzceļa līnijām. Sabiedroto misijas vadītājs Gofs telegrāfēja fon der Golcam, pavēlot viņam atvilkt karaspēku uz Laidonera norādīto līniju, pusi vācu karaspēka nosūtīt atpakaļ uz Vāciju, netraucēt Ulmaņa valdības darbam, cienīt privātīpašumu un aizvākt vācu artilēriju no Liepājas ostas. Fon der Golcs atbildēja, ka pakļaujas tikai savam komandierim.
Strazdumuižas pamiers
6. jūlijā Rīgā svinīgi ienāca Zemitāna vadītā Ziemeļlatvijas brigāde. 8. jūlijā Rīgā ar kuģi Saratov no Liepājas ieradās Ulmaņa Pagaidu valdība.
Īrijas vēsture
Viduslaiki
Īrija pēc 1707. gada Anglijas un Skotijas apvienošanās netika ietilpināta Lielbritānijas Karalistes (Kingdom of Great Britain) sastāvā. Tā gan saglabāja savu parlamentu, taču, saskaņā ar Poininga likumu (Poynings'Law, 1494), Īrijas parlamentu turpināja kontrolēt Anglijas parlaments un Anglijas karaļa ministri. Īrijas iedzīvotāju skaits turpināja pieaugt, taču Anglijas uzspiestās kontroles dēļ reformas kavējās un ekonomika stagnēja. Rezultātātā 18. gadsimta laikā Īrijā bada laiki sekoja viens aiz otra. Pilsētās un provincēs plosījās laupītāju bandas, valsts grima arvien dziļākā postā.
Rasels Vestbruks
Rasels Vestbruks (en; dzimis Longbīčā, Kalifornijas štatā, ASV) ir amerikāņu basketbolists, spēlē saspēles vadītāja pozīcijā, ASV basketbola izlases dalībnieks. Pašlaik (2021) pārstāv NBA klubu Losandželosas "Lakers". Iepriekš 11 sezonas aizvadījis Oklahomasitijas "Thunder" sastāvā. 2016.—2017. gada NBA sezonas vērtīgākais spēlētājs. Šajā pašā sezonā viņš spēja sasniegt tripple-double līmeni sezonas vidējos statistikas rādītājos, kļūstot par otro spēlētāju vēsturē aiz Oskara Robertsona, kas to paveicis (atkārtoja šo sasniegumu arī divās sekojošajās sezonās). 2021. gada maijā R. Vestbruks kļuva par karjeras laikā visvairāk tripple-double veikušo spēlētāju līgas vēsturē, apsteidzot O. Robertsonu.
NBA
Četras reizes piedalījies NBA Visu zvaigžņu spēlē (2014. gadā izlaida traumas dēļ). 2015. gada NBA Visu zvaigžņu spēlē tika atzīts par labāko spēlētāju, jo guva 41 punktu, kas ir otrs augstākais sasniegums pēc Vilta Čemberlena 42 punktiem 1962. gadā.
2019. gada 16. jūlijā "Thunder" aizmainīja komandas līderi R. Vestbruku uz Hjūstonas "Rockets" pret Krisu Polu, divām pirmās kārtas drafta tiesībām un vairākām citām drafta izvēlēm. Pēc vienas sezonas "Rockets", kur viņš spēlēja kopā ar citu superzvaigzni un savu bijušo komandas biedru "Thunder" sastāvā Džeimsu Hārdenu, izplatījās informācija, ka spēlētājs gribētu mainīt komandu. 2020. gada 2. decembrī R. Vestbruks tika aizmainīts uz Vašingtonas "Wizards" pret Džonu Volu un nākotnes pirmās kārtas drafta izvēli.
Zbigņevs Stankevičs
Aicinājums uz priesterību un kalpošana
Vēlāk Z. Stankevičam radusies doma kļūt par priesteri, ar inženiera pieeju lietām sarakstot visus argumentus par un pret, devies pie sava garīgā tēva priestera Viktora Pentjuša pēc padoma, kur trīs minūšu laikā ir ticis skaidrībā. Pēc garīga tēva apmeklējuma pašu pārņēmusi brīnišķīga iekšējās brīvības sajūta un miers, un pēc diviem mēnešiem viņš jau uzsācis studijas Ļubļinas Katoļu universitātē Polijā, kuras beidza 1996. gadā. Vēlāk, saņemot priestera svētības, sācis kalpot Rīgas Sv. Franciska draudzē vikāra amatā un bijis Rīgas metropolijas Garīgā semināra garīgais tēvs, kur nokalpojis līdz 2001. gadam. Tam sekojis darbs Sv. Jēkaba katedrālē Rīgā, kur bijis vikārs un Vecrīgas jauniešu kapelāns. Vienlaicīgi kalpošanai abās draudzēs bijis docētājs Rīgas metropolijas Garīgajā seminārā un Katehētikas institūtā, kā arī atbildīgais par harismātisko kopienu "Effata". 2002. gadā, saņēmis atļauju no sava virsgana Jāņa Pujata, devās uz Romu, kur uzsāka studijas Laterāna Pontifikālajā universitātē; tur viņš pavadīja sešus gadus un ieguva licenciāta grādu fundamentālteoloģijā 2004. gadā un doktora grādu teoloģijā 2008. gadā. Papildus studijām universitātē no 2005. līdz 2006. gadam ir bijis Romas Laterāna pontifikālās universitātes studentu konventa “Beato Pio IX” direktors.
Vengliņeca
Līdz 1945. gadam pilsēta ietilpa Vācijā. Pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.
Pēdējā partija
Vēsture
Pēdējo partiju dibināja klubā "Nabaklab". Pirmajā sanāksmē tā kā savus mērķus nosauca valsts ilgtspējīgas attīstības veicināšanu, demokrātijas un tiesiskuma stiprināšanu, rūpēšanos par bērnu veselību, kā arī kultūras, zinātnes un izglītības attīstību. Uzņēmumu reģistrs to ierakstīja politisko partiju reģistrā. tā iesniedza savu kandidātu sarakstu 10. Saeimas vēlēšanām. Tai tika izlozēts 11. saraksta numurs no 13.
Nostādnes
Savā 10. Saeimas priekšvēlēšanu programmā partija minēja, ka budžeta samazināšana ir neizbēgama, tomēr tā aizstāv bērnu veselības aprūpes budžetu, izglītības budžetu, pensijas, zinātni un kultūru. Tā aicina palielināt dzimstību un atgriezt valstī emigrantus, piešķirot nodokļu atlaides, pabalstus, veselības aprūpi un pieejamu izglītību. Pēdējā partija aicina nepieļaut jebkāda veida diskrimināciju, kā arī valsts panākumus mērīt nevis pēc finanšu rādītājiem, bet pēc iedzīvotāju laimes indeksa. Tā aicina aizliegt politiskās reklāmas, ieviest progresīvo nodokli, palielināt neapliekamo minimumu un samazināt nodokļu likmi mazām algām. Par vienu no saviem uzdevumiem partija izvirzīja ieviest 11. Saeimas vēlēšanām ieviest iespēju balsot internetā.
Madison Square Garden
Madison Square Garden ir daudzfunkcionāla sporta arēna Manhatanā, Ņujorkā, ASV. Pašreizējā arēna tika atklāta. Šeit savas mājas spēles aizvada NBA komanda Ņujorkas "Knicks", NHL komanda Ņujorkas "Rangers" un WNBA komanda Ņujorkas "Liberty". Tāpat Madison Square Garden tiek organizēti vairāk nekā 320 pasākumi katru gadu. Tā ir trešā pieprasītākā arēna visā pasaulē pēc Manchester Evening News Arena un The O2 Arena (abas atrodas Apvienotajā Karalistē). Arēnas ietilpība ir līdz aptuveni 21 000 sēdvietām. Tās arhitekts ir Čārlzs Lukmens. Madison Square Garden ir vecākā lielā sporta būve Ņujorkas aglomerācijā. Tāpat tā ir vecākā NHL arēna un otra vecākā NBA arēna pēc Oracle Arena, kas atrodas Oklendā, ASV.
Revolucionāra inovācija
Revolucionāras inovācijas (en) ir inovācijas, kas atver jauno tehnoloģisko ciklu, tās ir inovāciju biznesa jaunais cikls, jo šīs inovācijas ir piemērotas atbalstīt vēl nepastāvošu un iesakņotu pamattehnoloģiju, un līdz ar to atbalstīt spēcīgus uzņēmumus šajā tirgū un pilnībā izmainīt šo tehnoloģiju un tirgu. Modelis "revolucionārās inovācijas" ir Kleitona Kristensena teorija, kuru viņš pirmoreiz ieviesis 1997. gadā savā grāmatā The Innovator’s Dilemma: When New Technologies Cause Great Firms to Fail. Šo modeli var izmantot, lai aprakstītu jauno tehnoloģiju ietekmi uzņēmuma funkcionēšanā. Kleitons Kristensens pētīja cēloņus, kuru dēļ savā jomā vadošie uzņēmumi, tirgū parādoties jaunām tehnoloģijām. strauji zaudē savas dominējošās pozīcijas. Viss mainās tajā brīdī, kad revolucionārās inovācijas atrod savu pircēju, kurš gatavs pieņemt jaunas preces noteikumus, un kuram ir nepieciešami šīs preces jaunās īpašības. Iegūstot tādu pircēju, jauna tehnoloģija sāk attīstīties, pieaug ražošanas apjomi, pienāk brīdis, kad jauna tehnoloģija jau kļuvusi par normu.
Off The Wall (dziesma)
"Off The Wall" ir amerikāņu dziedātāja Maikla Džeksona piektais singls no viņa piektā studijas albuma "Off the Wall". Dziesmu producēja Kvinsijs Džounss.
Zane Eglīte
Latvijas izlase
Latvijas pieaugušo izlasē debitējusi, pirms tam startējusi U-20 un U-18 izlasēs. Kopā ar Latvijas sieviešu izlasi ir izcīnījusi 6. vietu 2005. gada Eiropas čempionātā Turcijā, 4. vietu 2007. gada Eiropas čempionātā Itālijā, 7. vietu 2009. gada Eiropas čempionātā Latvijā, 8. vietu 2011. gada Eiropas čempionātā Polijā un dalītu 9.—12. vietu 2008. gada Pekinas Olimpiskajās spēlēs.
2005. gada Pasaules čempionāts hokejā
D grupa
SP - spēles, U - uzvaras, Z - zaudējumi, N - neizšķirti, V - iesistie vārti, VI - zaudētie vārti, P - punkti
FIBA Pasaules kauss basketbolā sievietēm
FIBA Pasaules kauss basketbolā sievietēm ir basketbola turnīrs sieviešu basketbola izlasēm. Pasaules kauss notiek kopš 1953. gada un tiek organizēts ik pēc četriem gadiem. Turnīru organizē Starptautiskā basketbola federācija. Visvairāk turnīrā ir uzvarējusi ASV izlase. Pašreizējā pasaules čempione ir ASV izlase. Līdz 2014. gada čempionātam (ieskaitot) turnīrs bija pazīstams kā Pasaules čempionāts basketbolā sievietēm. Pēdējais čempionāts notika 2022. gadā Austrālijā.
Ģeogrāfiskā informācijas sistēma
Datortehnika
Datortehnika ietver iekārtas, kas nepieciešamas, lai nodrošinātu ĢIS darbību sākot no datu savākšanas līdz to analīzei.
Programmatūra
Kā jebkurā datortehnikas programmatūras komplektācijā, arī darbam ar ĢIS ir nepieciešama operētājsistēma, kas vada datu organizēšanu un programmu izpildi datorā, nodrošina aparatūras un programmatūras kopdarbību, resursu racionālu izmantošanu, kā arī sadarbību ar lietotāju.
Cilvēki
ĢIS tehnoloģiju izmantošana ir efektīva tikai tad, ja sistēmu uzrauga un vada kvalificēts, apmācīts personāls, tādējādi ir svarīgi, lai lietotāji pārzinātu ģeogrāfiju, telpisko datu analīzi un prastu rīkoties ar ĢIS programmatūru. Attiecībā uz cilvēkiem, kas saistīti ar ĢIS, darbojas trīs faktori: izglītība, karjeras virzība un sadarbība ar citiem speciālistiem. Pašlaik cilvēki ar ĢIS zināšanām ir pieprasīti plašā profesiju lokā valsts un pašvaldību uzņēmumos, privātajos uzņēmumos un nevalstiskajās organizācijās. Mācību iestādes piedāvā apgūt dažādus kursus un studiju programmas topošajiem ĢIS lietotājiem un izstrādātājiem.
Sistēmoperatori ir atbildīgi par ikdienas ĢIS operācijām, visbiežāk veicot uzdevumus, kas ļauj sistēmas lietotājiem efektīvi strādāt. Viņu darba pienākumos ietilpst traucējummeklēšana, programmu un datu failu dublēšanas nodrošināšana. Sistēmoperatori ir atbildīgi arī par lietotāju apmācību un lielākoties sistēmoperatoriem pašiem ir sistēmas lietotāju pieredze. Viņiem arī parasti ir zināšanas par datortehnikas un programmatūras konfigurācijām, līdz ar to sistēmoperatori var veikt sistēmas jauninājumus. Bieži vien sistēmoperatori veic arī datubāzu administratoru pienākumus, rūpējas par sistēmas drošību un integritāti, lai novērstu iespējamos datu zudumus vai bojājumus.
Datu piegādātāji var būt publiskas vai privātas organizācijas. Publiskās organizācijas, kas galvenokārt ir valsts vai pašvaldību aģentūras, piedāvā plaša apjoma datus. Lielākoties šie dati ir savākti pašu vajadzībām, taču ir pieejami arī citām ārējām organizācijām. Privātie uzņēmumi var piedāvāt pašu ģenerētus datus vai arī iegūtus datus no publiskām aģentūrām, taču pielāgotus savām vajadzībām. Atsevišķus datus var iegūt gan bezmaksas, gan par maksu.
Slovākijas pilsētu uzskaitījums
Šajā uzskaitījumā apkoptas visas Slovākijas pilsētas. Uz 2013.g. janvāri Slovākijā bija 138 pilsētas. Vairākām pilsētām ir gan slovāku, gan vācu, gan ungāru nosaukumi, taču kopš 1990.g. oficiāli lieto tikai slovāku pilsētas nosaukumus. Slovākijas konstitūcijas 70. pants paredz iespēju deklarēt kopienu pilsētu likumā paredzētajā veidā. Slovākijas konstitūcija, nosaka ka pilsēta (slovāku valodā: mesto) ir ekonomiskais, administratīvais, tūrisma un kūrortu centrs, kas sniedz pakalpojumus kopienām; tai ir transporta saiknes ar kaimiņu pašvaldībām; pastāv pilsētvides raksturīgā attīstība, kur iedzīvotāju skaits ir vismaz 5000. Kopiena pilsētas statusu var iegūt pēc referenduma un Slovākijas Nacionālās padomes lēmuma.
Slovākijas lielākā pilsēta ir, galvaspilsēta, Bratislava ar iedzīvotāju skaitu 415 589 (2012.g.).
Elīna Babkina
Karjeras sākums
16 gadu vecumā E. Babkina parakstīja līgumu ar Krievijas klubu Jekaterinburgas UGMK, kas spēlēja Krievijas Superlīgā. Taču E. Babkina kluba sastāvā nespēlēja, jo pirms līguma parakstīšanas guva ceļgala traumu. No 2004. gada līdz 2008. gada aprīlim (nepabeidzot 2007.—2008. gada sezonu) viņa spēlēja Rīgas TTT sastāvā. 2006.—2007. gada sezonā viņa kļuva par Latvijas čempioni. Šī kluba sastāvā viņa 2007. gadā kļuva par Latvijas čempioni, kā arī E. Babkina tika atzīta par izslēgšanas spēļu vērtīgāko spēlētāju (MVP). Vēl 2006.—2007. gada sezonā tika startēts FIBA Eiropas kausa izcīņā, taču visās četrās grupu turnīra spēlēs tika piedzīvots zaudējums. E. Babkina Eiropas kausa izcīņā vidēji spēlē guva 5,4 punktus. 2007.—2008. gada sezonā klubs atkal piedalījās FIBA Eirolīgā, taču grupu turnīrā tika izcīnīta 5. vieta, kas neļāva kvalificēties izslēgšanas spēlēm. E. Babkina šajā turnīrā vidēji spēlē guva 3,5 punktus. E. Babkina iekļuva satiksmes negadījumā un guva smadzeņu satricinājumu. Viņa nepabeidza 2008.—2009. gada sezonu TTT Rīga kluba sastāvā domstarpību ar kluba vadību dēļ.
Latvijas nacionālā izlase
E. Babkina tika iekļauta startam 2011. gada Eiropas čempionātā. Latvijas izlase turnīrā ieņēma 8. vietu, kopumā guva 3 uzvaras un piedzīvoja 6 zaudējumus. E. Babkina bija viena no izlases līderēm. Grupu turnīra otrajā spēlē pret Francijas izlasi E. Babkina guva 26 punktus, kas bija viens no Latvijas izlases labākajiem sasniegumiem Eiropas čempionātu finālturnīros gūtajos punktus vienai spēlētājai; rekords pieder Anetei Jēkabsonei-Žogotai, kas 2005. gada Eiropas čempionāta pusfinālā par 5.—8. vietu guva 30 punktus pret Turcijas valstsvienību. E. Babkina vidēji spēlē guva 14,4 punktus (3. labākais rādītājs turnīrā un labākais rādītājs Latvijas izlasē), atdeva 4,2 rezultatīvas piespēles (labākais rādītājs turnīrā), tāpat viņa bija turnīrā visvairāk kļūdu pieļāvusī spēlētāja.
Amerikas korsaks
Visbiežāk Amerikas korsaku var sastapt īsas zāles prērijās un tuksnešos. Kanādā Amerikas korsaks bija izmiris, bet mūsdienās tā populācija ir atkal atjaunota.
Barība
Amerikas korsaks ir visēdājs, kas pārtiek labprāt ne tikai no gaļas, bet arī no augļiem, graudiem un kukaiņiem, neatsakās arī no maitas gaļas. Korsaks medī trušus, peles, vāveres, putnus un rāpuļus. Tas vasaras laikā labprāt pārteik no sienāžiem un vabolēm, bet bērnus baro ar lielāko medījumu.
Anrī (Luksemburgas lielhercogs)
Studējis politoloģiju Ženēvas Universitātē. Studiju laikā iepazinās ar savu nākamo sievu — kubiešu izcelsmes studenti Mariju Terēzi Mestri. Ģimenē ir 5 bērni.
Latvijas—Lietuvas robeža
Kara darbība
1919. gada 15. maijā izplatījās runas, ka lietuvieši gatavojas ieņemt Palangu, kas gan izrādījās nepamatotas, tomēr teritoriju ieņemšana šajā laikā jau bija plānota. Jūlijā Latvija izteica gatavību atdot Palangas apkārtni Lietuvai, iemainot to pret Mažeiķu apkārtni, bet Lietuva nepiekrita. Drīz pēc tā Lietuvas armijas grupa ienāca Ilūkstes apriņķī un sāka apsvērt Daugavpils ieņemšanas iespējamību, taču šos plānus izjauca Padomju Latvijas armijas uzbrukums.
1920. gada situācija
1920. gada martā Latvijai un Lietuvai izdevās vienoties, ka robežu noteikšanā par pamatu jāņem teritoriju iedzīvotāju vairākuma tautība. Strīdīgos apgabalus pārbaudīs abu pušu komisija pēc iepazīšanās ar situāciju uz vietas, vai ar tautas nobalsošanas palīdzību. Šo sarunu gaitā sasniedza vienošanos robežu lielākajā daļā, izņemot Palangu un Ilūksti.
Šķīrējtiesa
1921. gada februārī komisijas locekļus nosūtīja uz strīdīgajām vietām. Pirms komisijas ierašanās pagastu valdes veica iedzīvotāju aptaujas, kurās noteica tautību un personisko viedokli par pievienošanos vienai vai otrai valstij.
Protēze
Locekļu protēzes
Locekļu protēzes ir vienas no vissarežģītākajām protēzēm, jo tām ir ne tikai jāaizstāj zaudētā ķermeņa daļa, bet arī jākalpo kādai konkrētai funkcijai. Mūsdienās arvien populārāka kļūst protēžu veidošana, izmantojot jaunākās tehnoloģijas, piemēram, protēzē tiek ievietots dators, kas nodrošina protēzes kustēšanos.
Ceļgala protēze
2005. gadā amerikāņu pētnieki no Masačūsetsas Tehnoloģiju institūta izstrādāja mākslīgo celi, kurā iebūvēts dators, kas pārvietošanās laikā visu laiku regulē pretestības spēkus, ļaujot cilvēkiem daudz vieglāk un drošāk pārvietoties ar ceļa protēzi. Datora uzdevums ir pasargāt protēzi no nekontrolētas šūpošanās un vienlaikus ļaut to viegli kustināt. Atšķirībā no citām modernām ceļgala protēzēm, amerikāņu zinātnieku izstrādātā inteliģentā kāja nav speciāli jāprogrammē, bet tā spēj pati pielāgoties tādam iešanas stilam, kāds raksturīgs pacientam. Ar iebūvētu sensoru palīdzību celis 1000 reižu sekundē apkopo informāciju par kājas pozīciju un tās kustināšanas spēku. Protēze visu laiku jūt, kad jāsniedz lielāks atbalsts un kad var pieļaut brīvākas kustības.
Eiropas saulpurene
Apraksts
Vidēja lieluma augs, atkarībā no augšanas apstākļiem var būt 30—80 cm garš. Stumbrs stāvs, dažreiz zarojas, dobs. Apakšējās lapas ar kātiem vai sēdošas, staraini dalītas. Augšējās lapas sēdošas. Lapu virspuse tumši zaļa, apakšpuse gaišāka. Lapu forma ir līdzīga gandrenēm vai gundegām, bez ziediem šos augus ir viegli sajaukt.
Izplatība un biotopu raksturojums
Suga izplatīta Eiropas ziemeļu, centrālajos un kalnu apvidos, sastopama arī Rietumsibīrijā. Izplatības dienvidu robeža sniedzas līdz Spānijas un Itālijas centrālajai daļai, kā arī Grieķijas ziemeļiem. Kalnos saulpurenes ir atrodamas augstkalnu pļavās līdz 3000 m augstumam virs jūras līmeņa.
Amaja Valdemoro
Kopā ar Spānijas izlasi ir spēlējusi gan 2004. gada, gan 2008. gada Olimpiādē. 2007. gada Eiropas čempionātā viņa tika atzīta par turnīra vērtīgāko spēlētāju.
Aleksandrs Jakimovs
Dzīvesgājums
Mācījās Ludzas 2. vidusskolā, pēc mācību beigām 1979. gadā viņu iesauca obligātajā karadienestā Padomju armijā. Studēja Latvijas Valsts Universitātes Juridiskajā fakultātē (1988), bija Ludzas rajona Tautas tiesas tiesnesis (1989—1993). Studijas turpināja neklātienē M. Gorkija Literatūras institūtā Maskavā (Московский литературный институт имени Максима Горького, 1995), pēc tam līdz pat 2010. gadam A. Jakimovs bija zvērināts advokāts. Līdztekus bija laikrakstu "Ludzas zeme" un "Rēzeknes panorāma" līdzstrādnieks, publicējās arī Krievijas izdevumos "Российский писатель" un "Культпросвет. Работа. Встреча".
Degšana
Degšana ir salikta, ātri norisoša ķīmiska pārvērtība, kuras gaitā izdalās daudz siltuma un parasti veidojas arī liesma. Degšanas pamatā ir degtspējīgas vielas degvielas un oksidētāja (skābekļa, ozona, peroksīdu, perhlorātu, halogēnu savstarpējas eksotermiskas oksidēšanās) reakcijas. Degšana saistīta arī ar fizikālām parādībām - siltuma un masas pārnesi, iztvaikošanu, difūziju. Degšanai raksturīgas divas tipveida stadijas: uzliesmošana - degšanas procesa patvaļīga paātrināšanās, kad reaģējošā sistēmā uzkrājas siltums vai aktīvi ķēdes reakcijas produkti, - un sekojoša pilnīga vielas sadegšana. Abu stadiju norises laiks veido degšanas kopīgo laiku.
Degšanas kompleksā rakstura dēļ tās ātrums nekad nav vienāds ar ķīmisko reakciju ātrumu. Degšana ar zemskaņas ātrumu (deflagrācija), atšķirībā no sprādziena un detonācijas, notiek ar nelielu ātrumu (normāla lamināra un turbulenta liesmas izplatīšanās) bez triecienviļņa izveidošanās. Liesmas izplatīšanās ar virsskaņas ātrumu rada detonāciju.
Iepriekš sajaukta maisījuma degšana
Kā tas saprotams no nosaukuma, degšana notiek maisījumā, kurā vienlaicīgi atrodas degviela un oksidētājs. Piemērs: benzīna un gaisa maisījuma degšana iekšdedzes dzinēja cilindrā pēc tam, kad ir nostrādājusi aizdedzes svece.
Oskars Bārtulis
Oskars Bārtulis (dzimis Ogrē) ir bijušais latviešu hokejists, aizsargs, Latvijas hokeja izlases dalībnieks. Pārstāvējis Nacionālās hokeja līgas (NHL) komandu Filadelfijas "Flyers", kuras sastāvā spēlējis NHL finālsērijā. Pēc karjeras beigām kļuvis par hokeja treneri, strādā ar jauniešu komandām Šveicē.
Karjera
2009. gada 12. novembrī O. Bārtulis debitēja NHL un jau pēc 10 spēlēm "Flyers" parakstīja jaunu 3 gadu līgumu ar latviešu spēlētāju. O. Bārtulis guva savus pirmos vārtus NHL. O. Bārtulis kļuva par trešo latviešu hokejistu, kas spēlējis NHL finālsērijā.
5. autobusu maršruts (Rīga)
Maršruts
Abrenes iela — Mežciems kursēja pa šādām ielām: Abrenes iela, Dzirnavu iela, Satekles iela, Marijas iela, A. Čaka iela, Ieriķu iela, Dzelzavas iela, Ulbrokas iela, S. Eizenšteina iela, Mežciema iela un Hipokrāta iela.
Konrāds Ubāns
Dzīvesgājums
Dzimis Rīgā, Rīgas dzelzceļa strādnieku ģimenē. No 1902. līdz 1910. gadam mācījās Odiņa komercskolā, tad pusgadu Odesas mākslas skolā. 1911. gadā sāka mācīties Rīgas pilsētas mākslas skolā, Pirmā pasaules kara laikā turpināja mācības Penzas mākslas skolā. 1916. gada Ubānu mobilizēja Krievijas impērijas armijā, pēc Brestļitovskas miera līguma noslēgšanas viņš 1918. gadā atgriezās dzimtenē.
Ēriks Abidāls
Sasniegumi
Individuālie sasniegumi
Ņepolomice
Ņepolomice ir pilsēta Polijas dienvidos, Mazpolijas vojevodistē uz austrumiem no Krakovas pie Vislas upes Ņepolomices gāršas (vēsturiski karaļa medību teritorija) malā. Pilsētā atrodas 14. gadsimtā Kazimira Lielā celta medību pils. 1583. gadā Ņepolomices pilī Džons Dī tikās ar Polijas karali Stefanu Batoriju.
Pēteris Simms
Pēteris Simms (et; dzimis Kivieli, Igaunijā) ir viens no vadošajiem igauņu kinorežisoriem. Viņš ir vairāk kā 15 dokumentālo un spēlfilmu režisors. Pēteris Simms divas reizes ieguvis Latvijas Nacionālo kino balvu „Lielais Kristaps” par gada labāko kino režisoru Latvijā.
Dinamīts
Mūsdienās dinamītu lieto maz, tā vietā izmanto amonija nitrātu saturošas sprāgstvielas.
Maskavas CSKA (sieviešu basketbola klubs)
Maskavas CSKA ir Krievijas sieviešu basketbola klubs, kas ir bāzēts Maskavā, Krievijā. Klubs ir dibināts 1924. gadā. Klubs startēja PSRS čempionātā un Krievijas Superlīgā, taču 2001. gadā pārtrauca savu darbību. 2006. gadā klubs atjaunoja savu darbību pārņemot Samaras "CSKA" darbību.
Ateisms
Ateisma veidi
Ateisms saistīts ar sekulārā humānisma morāles vērtību sistēmu.
S kvarks
S kvarks jeb dīvainais (strange) kvarks - vieglākais kvarks otrajā ģimenē. S kvarkam piemīt tā saucamā dīvainība un daļiņas, kas to satur, sauc par dīvainajām daļiņām. Pirmā dīvainā daļiņa - kaons - tika atklāta jau 1947. gadā, bet s kvarka eksistence tika teorētiski pamatota 1964. gadā.
Kauja pie Griezes (1264)
1264. gada kauja pie Griezes notika kuršu sacelšanās apspiešanai rīkotā jātnieku karaspēka karagājiena laikā, kas notika vienlaicīgi ar karagājienu uz Zemgali, kurā tie cieta smagu sakāvi. Kauja notika pie Griezes pils (Gresen) Varduvas upes labajā krastā pie tās ietekas Ventā, netālu no tagadējās Latvijas - Lietuvas robežas. Karagājiena iemesls bija Vaišelgas solījums atjaunot savienību ar Livonijas ordeni, ja viņam palīdzēs uzvarēt viņa tēva Mindauga slepkavības organizētāju žemaišu valdnieku Tranaiti, kas 1263. gada 12. septembrī apvērsuma rezultātā bija pārņēmis varu Lietuvā.
Bumbieres
Bumbieres, bumbierkoki jeb krauses (Pyrus) ir rožu dzimtas koki, kuru augļi ir bumbieri jeb krauši, kas pēc augļu morfoloģiskās klasifikācijas ir āboli. Tos, īpaši mājas bumbieres (Pyrus communis) augļus, izmanto uzturā. Ģintī ietilpst aptuveni 30 sugas. Latvijā savvaļā ir sastopama tikai viena suga, tas ir, meža bumbiere (Pyrus pyraster); introducētas ir mājas bumbiere, Usūrijas bumbiere (Pyrus ussuriensis) un vītollapainā bumbiere (Pyrus salicifolia).
1544. gads
1544. gads bija garais gads, kas pēc Jūlija kalendāra sākās otrdienā.
Jānis Ruberts
Dzīvesgājums
Dzimis 1874. gada 25. maijā (13. maijā pēc vecā stila) Daugavgrīvā tirgotāja un dzirnavnieka Hermaņa Jūlija Ruberta un viņa dzīvesbiedres Emīlijas Marijas, dzimušas Šleseres, ģimenē. No 1886. līdz 1894. gadam J. Ruberts mācījās Rīgas Aleksandra ģimnāzijā, pēc tam studēja Tērbatas Universitātes Medicīnas fakultātē. Kļuvis par vecākās latviešu studentu korporācijas Lettonia biedru. Pēc studiju beigšanas 1899. gadā J. Ruberts tika uzaicināts strādāt Tērbatas Universitātes Acu slimību klīnikā par asistentu, paralēli rakstīja doktora darbu. 1900. — 1902. gadā viņš studēja arī Teoloģijas fakultātē, bet studijas pārtrauca un 1903. gadā aizstāvēja medicīnas doktora disertāciju.
Grandeg
Uzņēmums uzstādījis vairāk nekā 3000 apkures iekārtas daudzās Eiropas un NVS valstīs. Piedāvājumā ir granulu apkures katli ar jaudu no 25kW līdz 500kW, ar iespēju pieslēgt vairāk nekā vienu apkures iekārtu pie sistēmas. Starp jaunākajiem produktiem ir arī moduļveida katlumāja, kuras izstrādē piedalījies arī cits Latvijas uzņēmums - SIA VIA-S.
Grandeg vēsture
Kopš 1993. gada ir uzstādītas vairāk nekā 3000 apkures iekārtas Latvijā, Lietuvā, Igaunijā, Somijā, Zviedrijā, Vācijā, Beļģijā, Īrijā, Krievijā, Ukrainā, Baltkrievijā, Kazahstānā un citur.
Grandeg un izglītība
Grandeg cieši sadarbojas ar vairākām augstākās izglītības iestādēm. RTU enerģētikas studenti veic eksperimentus, izmantojot Grandeg apkures katlu, kas atrodas universitātē.
Indira Gandija
Indira Gandija bija ietekmīgā indiešu politiķa Džavāharlāla Nehru meita. Mācījusies Lielbritānijā, Bristolē un Oksfordas Universitātē. 1941. gadā atgriezās Indijā un iesaistījās politikā. Neoficiāli veica tēva palīga pienākumus. Pēc tēva nāves 1964. gadā kļuva parlamenta augšpalātas (Radža Sabha) locekli. 1966. gadā kļuva par Indijas premjerministri. Realizēja nosacīti kreisu politiku. Viņas vadībā Indija 1971. gadā piedzīvoja karu ar Pakistānu un Bangladešas dibināšanu. 1975. gadā, sakarā ar nestabilitāti valstī, tika pasludināts ārkārtas stāvoklis. Gandijai tika pārmests autoritārisms un Indijas Nacionālais kongress zaudēja 1977. gada vēlēšanās. Tomēr 1980. gada vēlēšanās Indijas Nacionālais kongress Gandijas vadībā atkal uzvarēja vēlēšanās un Gandija atkal kļuva par premjerministri. 1984. gada jūnijā pēc Gandijas pavēles Indijas armijas daļas cīņā pret nemierniekiem ieņēma sikhu galveno svētvietu — "Zelta templi". 1984. gada 31. oktobrī Indiru Gandiju nogalināja divi viņas miesassargi — sikhi.